\chapter{Σχετικές Εργασίες} \label{relevantWork}

Με την πάροδο των χρόνων και τη ραγδαία αύξηση ενδιαφέροντος προς τον κλάδο της
υπολογιστικής νέφους, άρχισε να γίνεται όλο και πιο επιτακτική η ανάγκη για
αυτοματοποιημένο στήσιμο και προστασία των υποδομών των επιχειρήσεων. Η χρήση
τεχνολογιών εικονικοποίησης και η άνοδος υπηρεσιών IaaS, έχει ελαφρύνει τον
φόρτο εργασίας όσον αφορά το στήσιμο των υποδομών αφού πλέον υπάρχουν πολλά
εργαλεία στα οποία γίνεται καθορισμός τους. Η αυτοματοποίηση της ασφάλισης τους
όμως είναι ακόμα σε πρώιμο στάδιο. Οι περισσότερες υπηρεσίες που διατίθενται
στους χρήστες κάνουν χρήση τεχνολογιών εικονικοποίησης έμμεσα από τον πάροχο
νέφους που χρησιμοποιούν και τεχνολογίες δοχείων άμεσα από επιλογή τους λόγω
της υπεροχής που παρέχουν στη διαχείριση. Όλες οι υπηρεσίες όμως είναι εν
δυνάμει ευάλωτες σε επιθέσεις εάν δε ληφθούν τα απαραίτητα μέτρα προστασίας και
αφήσουν ανοιχτά σημεία εισόδου στο δίκτυο τους.

Η παρούσα εργασία έχει ως στόχο την ανάπτυξη ενός εργαλείου που επιτυγχάνει την
αυτοματοποίηση τριών τομέων. Την επικοινωνία με τον πάροχο νέφους για την
αίτηση διάθεσης υπολογιστικών πόρων, την ασφάλιση των πόρων αυτών και τέλος την
εγκατάσταση, ασφάλιση και χρήση του Docker για τη διάθεση εφαρμογών που
βρίσκονται στο Dockerhub. Το επίσημο αποθετήριο του Docker.

Στην παρούσα ενότητα θα γίνει αναφορά σε εργαλεία που έχουν αναπτυχθεί για έναν
ή παραπάνω από αυτούς τους τρεις τομείς και θα πραγματοποιηθεί σύγκριση τους
ανάλογα με τον τρόπο λειτουργίας τους και τις δυνατότητες που παρέχουν.
